**Харолд 220131**

**Даярлық**

***«Бұдан кейін Тәңір Иенің:***

***Мен кімді жіберейін? Біздің хабаршымыз ж кім болады? — деген даусын естідім.***

***Мен бармын, Ием. Мені жібере гөр, — деп жауап бердім.»***

***(Ишая 6:8)***

Бір күнде 24 сағат үнемі жеткіліксіз сияқты болып көрінеді ме? Майкл деген кісі де сондай сезімде болды. Ол жұмысының бәрін тез-тез істейтін, тіпті демалыс күндері жұмыс істеді, және сонымен қатар, екі баласын тәрбиеледі. Ол үнемі алаңдаушылық сезінді; оның денсаулығы нашарлап, жұбайымен қарым-қатынасы бұзылды. Оған өмірінде өзгеріс қажет болды, бірақ, шынымен біраз баяулау үшін, бірнеше жылдар бойы мұқият сол әдетті бұзу қажет болды.

Майкл өзінің жаңа күнтізбесін үздіксіз ойлармен және мінажатпен құра бастады, бірақ жаңа тұрақты міндеттемелерге сирек келісетін еді. Кейде ол бос уақытын демалу үшін пайдаланатын. Бірақ дәлірек айтқанда, Майкл даярлық дағыдысын құрды. Күнтізбесіндегі босаған уақыты, Исаның күн сайын өзінен не сұрап тұрғанын білуге мүмкіндік берді.

Иса тіпті cіздің қарбалас кестеңізде де бар. Ол сізден күнде дауыстап және анық түрде бірнәрсе жасауыңызды сұрамауы мүмкін. Бірақ Иса сіздің дайын екеніңізді және Оны тыңдауға уақыт бөлгеніңізді көреді. Ишая пайғамбар Құдайдың оған деген жұмысы бар кезде, әрқашан дайын болды. Тек қана: «Мен бармын, Ием. Мені жібере гөр!» деп жауап беруі ғана қалды еді. (Ишая 6:8)

Шамадан тыс міндеттемелер, Құдайдың дауысын естуге арналған уақытты өзіне тартып алады. Құдайға дайын екеніңізді айтыңыз. Содан кейін Оның жүрек есігіңіздің қағуын немесе сізді шақыруын мұқият тыңдаңыз. Оның еркі игі, және оны орындауға уақыт бөлген болсаңыз, мұның рас екенін түсінесіз.